kardosdrur/scandi-wiki huggingface dataset:
Borris Kirke

Borris Kirke ligger lavt tæt ved Skjern Å, som deler sognet i to: Borris Nørreland og Borris Sønderland, som består af henholdsvis frugtbar jord i nord og udstrakte heder i syd, som er dannet af smeltevand fra den sidste istid. Siden 1903 er området blevet brugt som skydeterræn af Forsvaret. Det blev  udvidet ved ekspropriation i 1952, hvor 125 mennesker måtte finde beskæftigelse andetsteds.

Selve kirken er en stor kvaderstenskirke. Bygningen består af et kor og et skib i romansk stil samt et tilbygget tårn og våbenhus i sengotisk stil. Kirketårnet er karakteristisk med dets fire højgavle. De romanske dele af kirken er opført i granitkvadre. Både den sydvendte dør og den nordvendte dør er i brug.

Inventar 

I koret står en stor renæssancealtertavle fra omkring 1625. Prædikestolen er fra 1603-04  reliefudskæringer, som viser Luther og evangelisterne. Bemærkelsesværdig er to træfigurer fra før1536. I venstre side af skibet hænger et stort korbuekrucifiks. En træfigur af Maria med barnet fra ca. 1500 står i skibets venstre hjørne. Begge er sirligt udført i fuld størrelse. Degne- og præstestolene i koret er skåret i eg og forsynet med skabe. Resten af inventaret i kirken er fra 1600-1650. Flere af genstandene bærer årstal og kan dateres meget nøjagtigt Fx er prædikestolen fra 1603. Prædikestolen, fontehimlen og altertavlen er udført omkring 1650 i renæssancestil.

Bagest i kirken findes pulpituret, som også er opført omkring 1650. På pulpituret er de tolv apostle afbildet med Frelseren, Jesus Kristus, i midten. Malerierne er udført af Jacob van Molengracht og Jacob Bartholomesen med inspiration fra Holland.

Tårnet og kirken blev restaureret 1947-53.

Kildehenvisninger

Eksterne kilder og henvisninger 
 Borris Kirke hos KortTilKirken.dk

Kirker i Ringkøbing-Skjern Kommune
Kirker i Ribe Stift
Kirker i Ringkøbing Amt
Rosenstand

Rosenstand er en dansk borgerslægt, der bl.a. omfatter: 

 Einar Rosenstand (1887-1953) – dansk arkitekt
 Emil Rosenstand (1859-1932) – dansk maler og illustrator
 Frants Vilhelm Ferdinand Rosenstand (1836-1910) – dansk kgl. kabinetssekretær
 Joachim Rosenstand (født 1963) – dansk erhvervsleder
 Thomas Rosenstand (født 1963) – dansk erhvervsmand, forfatter og foredragsholder bosat i Florida
 Johan Frederik Rosenstand (1820-1887) – dansk xylograf
 Knud Rosenstand (1867-1937) – dansk forfatter
 Otto Rosenstand (1861-1929) – dansk præst
 Vilhelm Rosenstand (1838-1915) – dansk maler
Rosenstand-Goiske:
 Peder Rosenstand-Goiske (teolog) (1705-1769) – dansk teolog
 Peder Rosenstand-Goiske (dramaturg) (1752-1803) – dansk teaterkritiker og jurist
 Peder Rosenstand-Goiske (generalauditør) (1773-1750) – dansk generalauditør og juridisk forfatter
 Philip Rosenstand-Goiske (1754-1815) – dansk embedsmand

 
Slægter fra Danmark
Age Hains Boersma

Age Hains Boersma (født 12. marts 1982 i Stavoren, Holland) en professionel hollandsk fodboldspiller siden sommer 2006 spiller for SC Heerenveen.

Boersma er siden 2006/2007 sæsonen startede, professionel fodboldspiller for SC Heerenveen. Før det spillede han for amatørklubberne, QVC og VV Sneek.

Han kunne allerede i sæsonen 2005/2006 blive professionel fodboldspiller, men han valgte i stedet at blive færdig med sin uddannelse, selvom der kom tilbud fra Cambuur Leeuwarden og SC Heerenveen. Da sæsonen 2005/2006 var færdig kunne han vælge mellem FC Groningen og SC Heerenveen, og til sidst valgte han for SC Heerenveen. Hos SC Heerenveen er han den eneste der kommer fra Frisland (Nederland).

Fodboldspillere fra Holland
Specialklubben for abyssinier og somali

Specialklubben for abyssinier og somali er en specialklub under Felis Danica, der er hovedorganisation for al racekatteavl i Danmark. 

Klubben bidrager med rådgivning og information til alle danske ejere af katte af racerne abyssinier og somali.

Eksterne henvisninger
 www.sua.dk 

Organisationer fra Danmark
Felis Danica

Felis Danica er en hovedorganisation for racekatteavl i Danmark – således overordnet organ for de tre underforbund: JYRAK, DARAK, og Racekatten.

Felis Danica er stiftet i 1956 og er underlagt det internationale racekatteforbund FIFe og dettes regler.

Eksterne henvisninger 
 www.felisdanica.dk 

Organisationer fra Danmark
Katteforeninger
Synne Rifbjerg

Synne Marie Rifbjerg (født 1958), dansk oversætter og journalist.

Hun er datter af forfatteren Klaus Rifbjerg.

Synne Rifbjerg arrangerede i 1980 generations-manifestationen NÅ!!80 i Huset i København sammen med lyrikerne Jens Fink-Jensen og Michael Strunge, filminstruktørerne Rumle Hammerich og Linda Wendel samt billedkunstneren Lillian Polack.

Hun var i perioden 1980-95 tilknyttet Danmarks Radios P1, bl.a. Ugerevyen, Orientering og Det Ny Europa. Hun er forfatter til bogen "Sol og skygge – Tretten kapitler om Spanien". Siden 1995 har hun været journalist ved Weekendavisen.

Noter 

Journalister fra Danmark
Journalister ved Weekendavisen
Herregårde i Aalborg Amt

Herregårde i Ålborg Amt.

Før kommunalreformen i 1970 bestod amtet af 8 herreder:

Fleskum Herred 

 Egensekloster
 Gudumlund
 Høstemark
 Klarupgård
 Kærager
 Louisendal
 Lundbygård
 Ny Høstemark
 Sohngårdsholm
 Stranderholm
 Vildmosegård
 Aalborg Slot

Hellum Herred 

 Dragsgaard
 Fredenslund
 Gammel Wiffertsholm
 Kongstedlund
 Lindenborg
 Ny Wiffertsholm
 Porsgaard
 Randrup (Skibsted Sogn)
 Ravnborg
 Refsnæs
 Tulsted
 Tustrup (Fræer Sogn)
 Vorgaard

Hindsted Herred 
 Dalsgaard
 Havnø
 Ouegaard
 Vivebrogaard
 Visborggaard
 Villestrup

Gislum Herred 

 Hessel (Lovns Sogn)
 Hvanstrup
 Nøragergård
 Volstrup (Rørbæk Sogn)

Års Herred 

 Halkær
 Lundgaard
 Mølgaard
 Nørlund slot
 Poulholm
 Vitskøl Kloster
 Ørndrup

Hornum Herred 

 Albæk (Suldrup Sogn)
 Buderupholm
 Lundbæk
 Pandum
 Scheelsminde
 St. Restrup
 Torstedlund

Slet Herred 

 Brøndum Hovedgård
 Hornsgård
 Krastrup
 Kyø Hovedgård
 Sebber Kloster
 Vaar

Kær Herred 

 Agdrup
 Attrup, Hammer Sogn
 Birkelse (Åby Sogn)
 Bjørnkær (Biersted Sogn)
 Bjørum
 Elsnab
 Engholm
 Gammel Vraa
 Gettrup
 Hammergaard
 Hvoruptorp
 Julianeholm (Sulsted Sogn)
 Klitgaard
 Langholt
 Mellem Nejsig
 Ny Vraa
 Nørre Rottrup
 Rævkærgård Åby Sogn
 Rødslet
 Skeelslund
 Striben
 Sønder Elkær
 Vang Hovedgård
 Vester Nejsig
 Øster Aslund
 Øster Nejsig

Noter 
 Godsskifteprotokoller Nørrejylland 
 Trap Danmark

Ålborg Amt
Fédération Internationale Féline

Fédération Internationale Féline (FIFe) er et internationalt katteforbund. 42 forbund fra 40 lande er p.t. registreret under FIFe – herunder det danske racekatteforbund, Felis Danica.

FIFe blev stiftet i 1949 af Madam Marguerite Ravel som europæisk organisation for racekatte. Men da en stor brasiliansk katteklub meldte sig ind i 1972, besluttede man i FIFe at blive et internationalt forbund. 

I dag har FIFe medlemmer fra både Europa, Sydamerika og Asien.

Kilder 
 www.fifeweb.org

Internationale organisationer
Katteforeninger
Etableret i 1949
Rodney Mullen

Rodney Mullen (født 17. august 1966 i Gainesville, Florida, USA) er en amerikansk skateboarder, entreprenør og foredragsholder. Rodney Mullen har især gjort sig gældende inden for disciplinen freestyle, hvor han har opfundet en lang række tricks som fx kickflip, heelflip og 360 flip, som i dag bliver udført af street-skatere over hele verden. Mullen blev allerede sponsoreret som 12-årig og vandt sit første verdensmesterskab som kun 14-årig i 1980. Mullens innovative tilgang til skateboarding gjorde, at han i løbet af 1980'erne var fuldstændig dominerende inden for freestyle, hvor han vandt 34 ud af 35 konkurrencer.

Referencer

Eksterne henvisninger 
 Rodney Mullen på facebook.com
 Rodney Mullen på instagram.com

Skateboardere fra USA
Pave Caius

Pave Caius 1. (også kaldet Gaius) var pave fra 283 til sin død i 296. Han var søn af Gaius eller – ifølge Sankt Susanna af Concordius – en slægtning til kejser Diocletian, og han blev valgt til pave 17. december 283. Hans grav med den oprindelige inskription blev fundet i Calixtus-katakomberne, og i den befandt sig hans ring, som han brugte til at forsegle sine breve.

Hans navnedag er 22. april sammen med Pave Soter 1.. Sankt Caius portrætteres i kunsten med den pavelige tiara med Sankt Nereus. Han æres i Dalmatien og Venedig.

Eksterne henvisninger 

 Caius og Soter Artikel i Katolsk Encyklopædi.

 

Paver
Pave Marcellinus

Pave Marcellinus 1. blev ifølge Det Liberiske Katalog Roms biskop 30. juni 296 som efterfølger til Pave Caius 1. Han omtales ikke i Martyrologium hieronymianum, Depositio epscoporum eller Depositio martyrus.

Marcellinus' pavedømme begyndte mens Diocletian var romersk kejser, men inden denne var begyndt at forfølge kristne. Han lod det kristne samfund nogenlunde passe sig selv, hvilket betød en tilgang til menighederne. Cæsar Galerius anførte en vantro bevægelse mod kristendommen, og det lykkedes ham at få Diocletian med i denne i 302. Det betød i første omgang, at kristne soldater skulle forlade hæren, og senere blev kirkens ejendomme konfiskeret og kristne bøger blev ødelagt. Efter to brande i Diocletians palads gik han hårdere til værks mod de kristne: Enten skulle de afsværge deres tro, eller også blev de dødsdømt.

Liber Pontificalis, der baserer sig på Sankt Marcellinus' forordninger, hvis tekst er forsvundet, nævner, at under Diocletians forfølgelser blev Marcellinus tvunget til at ofre til afguder, hvilket han gjorde i form af røgelse, men han angrede kort efter og vedgik sig sin kristne tro, hvilket betød, at han kom til at lide martyrdøden sammen med adskillige fæller. Andre dokumenter omtaler også hans frafald, og det er sikkert dette fejltrin, der forklarer tavsheden i de gamle liturgiske kalendere. I begyndelsen af det 5. århundrede bekræftede Petilianus, den donatistiske biskop i Constantine, at Marcellinus og hans præster havde svigtet de hellige bøger over for de vantro under forfølgelserne og ofret røgelse til falske guder. Augustin stiller sig tilfreds med at fornægte sagen. Optegnelserne fra pseudo-konciliet i Sinuessa, som blev fremstillet i starten af det 6. århundrede, nævner, at Marcellinus efter sit frafald stillede sig frem for en kirkeforsamling, som nægtede at dømme ham på grund af prima sedes a nemine iudicatur ("Den hellige leder skal ikke dømmes af noget menneske").

Ifølge Liber Pontificalis blev Marcellinus begravet 26. april 304 på Priscillas kirkegård ved Via Salaria 25 dage efter sit martyrium; Det Liberiske Katalog sætter datoen til 25. oktober. At han døde som martyr, er faktisk ikke fastslået med bestemthed. Efter et betydeligt interregnum blev han efterfulgt af Marcellus, som han ind imellem er blandet sammen med. 

Under Marcellinus' pavedømme blev Armenien det første kristne land i 301.

Paver
Springer (musikinstrument)

En springer er den væsentligste del af mekanikken i musikinstrumenter af cembalofamilien, herunder cembalo, spinet, virginal, muselar, ottavino, clavicyterium og claviorganum. 

Springeren er et stykke træ på ca. 12mm x 4mm og ca. 10-15cm langt. hvorpå der i en lille sprække sidder et plektrum. Springerne er anbragt lodret bagest på hver tangent. Når tangenten trykkes ned vil springeren hæves, og plektret komme i kontakt med strengen. Når tangenten trykkes i bund vil plektret løfte strengen, og denne vil bringes i svingninger, når den glider af plektret (man siger den "knipser" strengen). Når tangenten slippes, vil springeren returnere til sin udgangsposition, takket være en vippe, "tungen", som plektret sidder på. Denne vipper en mm tilbage, således at plektret kan passere forbi strengen. Til sidst dæmpes strengen af filtdæmperen.

Forklaring til figuren til venstre.

1. Bro; 2. Filt på undersiden af broen; 3. Dæmper; 4. Streng; 5. Plektrum; 6. Tunge; 7. Tungens aksel; 8. Fjeder.

 A. Springeren i normalposition med dæmperen hvilende på strengen.
 B. Tangenten trykkes ned og springeren hæver plektret op og løfter strengen.
 C. Strengen glider af det bøjede plektrum, og strengen bringes i svingninger. Broen hindrer at springeren bevæger sig ud af instrumentet.
 D. Tangenten slippes, plektret hænger i strengen, men kan passere ved at presse tungen en mm bagud. Derefter kan fjederen skubbe tungen på plads, og springeren er tilbage i udgangspositionen. 

Plektret bliver skåret af den hårde del af de største fjer fra fugle som ravn, kalkun, grib og krage. Plektret er 0,4mm til 0,5mm tykt ved roden, og skæres tyndere ud mod spidsen.

Der har været eksperimenteret meget med materialet, da fjer slides. Således har der også været anvendt blødt læder (fra europæisk bison) i "peau de buffle" registret på franske instrumenter. I det 20. årh. har der i en lang periode været anvendt hårdt læder. I dag anvendes almindeligvis plastmaterialer som delrin og celcon, der minder om fjer. Visse cembalobyggere foretrækker dog fjer.

Springerens design har været uændret siden 16. årh. Traditionelt har kroppen været lavet af pæretræ og tungen af kristtjørn. I det 20. årh. har der været anvendt forskellige plastmaterialer til både krop og tunge, ligesom fjederen har været støbt som en del af tungen. Ydermere har man anvendt reguleringsskruer, både på tungen og i bunden. I det seneste tiår har der været en bevægelse mod at anvende traditionelle springere uden reguleringsskruer.

Eksterne links

 Video med 33 forskellige moderne design af springere (inkl. to i historisk stil – Klaus Ahrend og Martin Skowroneck). De fleste er støbt af kunstmaterialet delrin. Springerne blev samlet af W.J. Zuckermann i forbindelse med hans bog The Modern Harpsichord, October House, (1969).

Tangentinstrumenter
Oxytocin

Oxytocin er et hormon og neuropeptid, der dannes i hypothalamus og lagres i hypofysens baglap (neurohypofysen). Oxytocin er et peptidhormon. Hormonet findes i meget lille udstrækning hos mænd. Hos kvinder findes hormonet i større mængde. Det udskilles bl.a. ved kram på over 30 sekunder, hvorfor det kaldes kram-hormonet eller kærligheds-hormonet. Mangel på fysisk berøring kan føre til hudsult.

Hormonet har flere forskellige virkninger:
 Hormonet fremkalder kontraktioner i den gravide uterus (livmoder), hvorfor det er af vigtighed for at fødslen går i gang.
 Oxytocin er essentielt for overlevelsen af det spæde barn, da det er ansvarligt for  nedløbsrefleksen.
 Hormonet har en forstærkende virkning på moderens tilknytning til spædbarnet, samt på tillid generelt imellem mennesker.

Sexlyst til mænd 

I Illustreret Videnskab nr. 4, 2013 beskrives et tilfælde, hvor oxytocin i næsespray morgen og aften gav en mand større sexlyst. Mandens læge ordinerede egentlig medicinen for at forbedre mandens sociale kompetencer, og det hjalp da også væsentligt. Efter behandlingen oplevede både manden og hans kolleger, hvordan han var begyndt at flirte med de kvindelige kolleger; en opførsel der tidligere var totalt ukendt.
Men ud over at give større sexlyst har hormonet flere positive egenskaber for mænd:

Hjerne:

 Forstærker orgasmen
 Skaber længsel mellem elskende
 Knytter stærke bånd til partneren
 Forstærker faderfølelsen
 Indgyder tillid hos andre
 Reducerer frygt

Nyrer:
 Tilbageholder urinen

Penis:
 Øger erektionen
 Modvirker tidlig sædafgang

Se også 
 Hormon
 Hypofyse
 Hypothalamus
 Nedløbsrefleks
 Uterus
 Vasopressin

Referencer 

Hormoner
Peptidhormoner
Nedløbsrefleks

Nedløbsrefleksen er essentiel for alle spædbørn, der får modermælk, da refleksen udløser mælkeudtømningen under amning. Mellem amninger fyldes mælkekirtlerne og de mindre mælkeudførselsgange med mælk. Udtømningen sættes i gang så snart barnets læber rører papillerne på brystvorten. Herfra sendes et nervesignal til hypothalamus, som giver hypofysens baglap besked på at frigøre hormonet oxytocin til blodbanen. Hormonet får bestemte celler (myo-epiteliale celler) i mælkegangene til at trække sig sammen, så mælken bliver skubbet ud i de større opsamlingsgange (sinus lactiferi). Herfra pumpes mælken mekanisk ud af sinus af barnets læber.

Se også 
Bryst

Noter 

Endokrinologi
Modermælk
Springer

Springer kan henvise til flere ting:
 Springer (skak) – brik i brætspillet skak
 Springer (musikinstrument) – mekanisk del i et musikinstrument i cembalofamilien
 Axel Springer (virksomhed) – tysk forlag og mediekoncern
 Springer Science+Business Media (tidligere Springer-Verlag) – tysk videnskabelig forlag
 Springer Publishing – amerikansk forlag som udgiver akademiske tidsskrifter og bøger

Se også 
 Springeren (flertydig)
Elijah Wood

Elijah Wood (født 28. januar 1981 i Cedar Rapids, Iowa, USA) er en amerikansk skuespiller. Han begyndte sin karriere allerede som barn og blev verdenskendt med film som Flipper (1996), Forever Young (1992) med Mel Gibson og The Ice Storm (1997) med Kevin Kline, Sigourney Weaver, Tobey Maguire og Christina Ricci.

I 2001 fik han hovedrollen som Frodo Sækker i Peter Jacksons trilogi Ringenes Herre (2001 – 2003) af J.R.R. Tolkien ved siden af berømte skuespillere som Ian McKellen, Hugo Weaving, Viggo Mortensen, Orlando Bloom, Christopher Lee, etc.

Han har lagt stemme til Mumble i animationsfilmen Happy Feet og hovedpersonen Spyro i computerspilserien: The Legend of Spyro. Han er desuden i reality-serien blevet "Punk'd" af værten Ashton Kutcher.

Filmografi 
 The Last Witch Hunter (2015)
 Hobbitten - en uventet rejse (2012)
 Celeste and Jesse Forever (2012)
 Happy Feet 2 (2011, stemme)
 Wilfred (2011, tv-serie)
 The Oxford Murders (2008)
 Happy Feet (2006, stemme)
 Bobby (2006)
 Hooligans (2005)
 Everything is Illuminated (2005)
 Sin City (2005)
 Evigt solskin i et pletfrit sind (2004)
 Ringenes Herre - Kongen vender tilbage (2003)
 Ringenes Herre - De to Tårne (2002)
 Try Seventeen (2002)
 Ringenes Herre - Eventyret om Ringen (2001)
 Deep Impact (1998)
 The Faculty (1998)
 Oliver Twist (1997)
 The Ice Storm (1997)
 Flipper (1996)
 The War (1994)
 Den gode søn (1993)
 The Adventures of Huck Finn (1992)
 Avalon (1990)
 Tilbage til fremtiden II (1989)

Eksterne henvisninger 

 
 Elijah Wood Fansite  (en/de)

Skuespillere fra Iowa
Amerikanere i 1900-tallet
Amerikanere i 2000-tallet
Engelsk-amerikanere
Ask på Askøy

Ask er en landsby på den østlige del af Askøy i Vestland fylke i Norge, beliggende ca. 10 km nord for Kleppestø, der er administrationsbyen i kommunen. Byen er, især i den nærliggende by Bergen, kendt for sine jordbær.

Ask er nævnt i sagaerne i forbindelse med en arvesag mellem Egil Skallagrimson og Berg-Onund på Ask. På Ask var der kongsgård og det ældste kirkested på Askøy lå også her; der var kirke fra 1200 til 1741, og stedet er nu markeret med et stenkors.
Ask gård, med gårdsnummer 1, har givet navn til Askøy.

Polarforskeren Fridtjof Nansen har boet en periode af sit liv i et hus ved Kongshaugen.
Forfatterinden Amalie Skram boede i Lien i Ask, i perioden 1876 til 1878. 

Byer i Vestland

Askøy
Vater

Vater-kompleks eller Vacterl-kompleks er medfødte, karakteristiske misdannelser, bestående af lidelser i 5-7 forskellige organer, som tilsammen skaber dette handicap. Denne samling af lidelser opstår blandt 1-9:100.000 svangerskaber og blandt levendefødte er prævalensen mellem 1:10.000 -1:40.000.

Lidelsens navn Vacterl er dannet ud fra bogstaverne i de forskellige, ramte organer. 
V står for vertebrae (rygsøjlen), som kan have misdannede knogler. 
A står for anus, da der kan være tale om manglende endetarmsåbning. 
C står for cardiac og henviser til fejl i hjertet. 
TE står for tracheoesophageal, hvilket er luftveje og spiserør. Der kan være tale om lukket spiserør, enten long gap eller short gap. 40-50% med VACTERL har dette symptom.
R står for enten renal, hvilket hentyder til misdannede nyrer, eller radial (underarme). 
L står for limb, hvilket er fejl på andre lemmer, hovedsageligt benene. 

For at have Vater/Vacterl skal man minimum have tre af symptomerne.

Lidelsen skyldes en udviklingsfejl hos det tidlige foster. Der er ingen kendt årsag til dette kompleks, selvom visse studier antyder genetiske årsager. Behandlingen består i kirurgiske indgreb, samt medicinsk behandling af følger såsom infektioner, og komplekset (der, som navnet antyder, er komplekst) bliver som oftest ikke diagnosticeret med det samme, men symptomerne behandles én efter én.

Se i øvrigt lægehåndbogen .

Ekstern henvisning
 Oplevelser med OA  
Om Vater kompleks 
VATER/VACTERL-Assoziation (tysk) 

Medfødte misdannelser, deformiteter og kromosomafvigelser
Flesberg

Flesberg er en kommune i Viken fylke i Norge. Kommunen grænser til Kongsberg, Øvre Eiker, Rollag og Sigdal i Buskerud og Notodden og Tinn i Telemark. Flesberg ligger nederst i Numedal og elven Numedalslågen løber gennem kommunen.
De vigtigste erhverv er skovbrug og landbrug . Der er også en udbredt turisme med store hytteområder og vinteraktiviteter i fjeldområdene. Moelven Træindustri og Norske Fjeldhus er de største virksomheder i kommunen.

Areal og befolkning 
De fleste af kommunens indbyggerene bor i byerne Lampeland, Svene, Flesberg og Lyngdal.

Kommunens højeste punkt er Flesebekkble (1.272 moh.), som ligger på Blefjell.

Seværdigheder 
 Blefjell
 Dåsettunet
 Fagerfjell
 Flesberg stavkirke
 Holtefjell
 Lyngdal kirke

Kilder og  henvisninger 

Kommuner i Viken
Kommuner i Buskerud
Triol

En triol er, som navnet antyder, tre noder af samme længde, som til sammen svarer til 1, 2 eller 4 taktslag.

Musikteori
Colorado Avalanche

Colorado Avalanche er et professionelt ishockeyhold der spiller i den bedste nordamerikanske række NHL. Klubben spiller sine hjemmekampe i Ball Arena i Denver, Colorado, USA. Klubben blev stiftet i 1972 som Quebec Nordiques og hørte hjemme i Quebec, Quebec i Canada og spillede frem til 1979 i den konkurrerende liga WHA. Da WHA blev nedlagt i 1979 kom klubben med i NHL. I 1995 flyttede klubben pga dårlig økonomi til Denver, Colorado og skiftede samtidig navn til Colorado Avalanche. Efter ankomsten til Denver fik klubben øjeblikkeligt succes og vandt Stanley Cuppen i den første sæson 1995-96, en bedrift man gentog i sæsonen 2000-01.

Nuværende spillertrup (2007-08) 
Pr. 4. juli 2008.

Målmænd
 31  Peter Budaj

 ??  Andrew Raycroft

Backer
   4  John-Michael Liles
   5  Brett Clark

 22  Scott Hannan – A
 24  Ruslan Salei
 44  Jordan Leopold
 48  Kyle Cumiskey
 52  Adam Foote

 ??  Daniel Tjärnqvist

Forwards
   8  Wojtek Wolski *

 11  Cody McCormick

 14  Ian Laperrière – A
 17  Jaroslav Hlinka
 19  Joe Sakic – C
 21  Peter Forsberg
 23  Milan Hejduk
 26  Paul Stastny
 27  Scott Parker
 28  Ben Guite

 39  Tyler Arnason
 40  Marek Svatoš
 54  David Jones
 55  Cody McLeod
 94  Ryan Smyth
 ??  Per Ledin
 ??  Darcy Tucker

* Bemærk at Wojtek Wolski er født i Polen, men stiller op for Canada.

'Fredede' numre 
 33 Patrick Roy, G, 1995-2003, nummer fredet 28. oktober, 2003
 77 Ray Bourque, D, 2000-01, nummer fredet 24. november, 2001
 99 Wayne Gretzky nummer fredet i hele NHL 6. februar, 2000

Quebec fredede også nummer 3 for Jean-Claude (J.C.) Tremblay (D, 1972-79), nummer 8 for Marc Tardif (LW, 1974-83), nummer 16 for Michel Goulet (F, 1979-90) og nummer 26 for Peter Stastny (F, 1980-90), men disse numre er blevet bragt tilbage i cirkulation af Colorado.

Eksterne henvisninger 

 

Ishockeyklubber i NHL
Avalanche
Denver
Buffalo (New York)

Buffalo er den næststørste by i delstaten New York. Byen ligger i den vestlige ende af delstaten og har  indbyggere. Byen ligger ud til Lake Erie syd for Niagara-floden, der forbinder Lake Erie med Lake Ontario. Byen er hjemsted for NFL-holdet Buffalo Bills og NHL-holdet Buffalo Sabres. Derudover er byen også hjemsted for University of Buffalo, der er et offentligt universitet, som huser ca. 28.000 studerende. Universitet er i øvrigt kendt for deres amerikansk football-hold, der forkortet kaldes UB Bulls.

Byens borgmester er Byron Brown – en demokrat, der siden 8. november 2005 har besiddet denne stilling. Brown er den første sorte borgmester i byens historie.

Byen er hovedkvarter for den store amerikanske bank, M&T Bank, og samtidig HSBC Bank.

Referencer 

Buffalo